ยอดใช้พลังงานไทยฉุดไม่อยู่
นายอารีพงศ์ ภู่ชอุ่ม ปลัดกระทรวงพลังงาน เปิดเผยว่า ยอดการใช้พลังงานเชิงพาณิชย์ ขั้นต้นปี 2557 คิดเป็นมูลค่าการใช้พลังงานขั้นสุดท้ายมีมูลค่ารวม 2,168,867 ล้านบาท เพิ่มขึ้นจากปี 2556 ประมาณ 39,644 ล้านบาท หรือเพิ่มขึ้น 1.9% ขณะที่มูลค่าการนำเข้าพลังงานปีที่ผ่านมาของประเทศไทย มีมูลค่า 1,408,807 ล้านบาท ลดลงจากปี 2556 จำนวน 6,913 ล้านบาท หรือลดลง 0.5% โดยคาดการณ์ว่าความต้องการพลังงานของประเทศปีนี้ จะอยู่ระดับ 2,106 เทียบเท่าพันบาร์เรลน้ำมันดิบต่อวัน หรือเพิ่มขึ้นจากปี 2557 ที่การใช้อยู่ที่ 2,045 เทียบเท่าพันบาร์เรลต่อวัน จำนวน 2.9%,ทั้งนี้ การคาดการณ์การใช้พลังงานปีนี้ที่เพิ่มขึ้น 2.9% สามารถแยกได้ดังนี้ การใช้น้ำมันสำเร็จรูป คือน้ำมันเบนซินเพิ่มขึ้น 3.5% จากปีที่ผ่านมา จากที่มีการใช้อยู่ที่เฉลี่ย 23.1 ล้านลิตรต่อวัน น้ำมัน ดีเซลเพิ่มขึ้น 2.2% หากราคายังอยู่ระดับต่ำจากการใช้ปีที่ผ่านมา เฉลี่ยอยู่ที่ 57.5 ล้านลิตรต่อวัน ขณะที่การใช้ก๊าซหุงต้ม (แอลพีจี) โพรเพน และบิวเทน คาดว่าจะเพิ่มขึ้น 3.7% จากปีที่ผ่านมาที่การใช้อยู่ระดับ 7.43 ล้านตัน เนื่องจากความต้องการใช้ในรถยนต์ยังคงเพิ่มขึ้นต่อเนื่อง,สำหรับการใช้ก๊าซธรรมชาติคาดว่าปีนี้จะเพิ่มขึ้น 3.2% จากปีที่ผ่านมา ที่มีปริมาณการใช้อยู่ที่ระดับ 4,670 ล้านลูกบาศก์ฟุตต่อวัน เพิ่มขึ้นจากปี 2556 จำนวน 2.2% โดยการใช้ในภาคไฟฟ้า เป็นสัดส่วนสูงสุดคิดเป็น 59% รองลงมา เป็นการใช้ในเชื้อเพลิงโรงงานอุตสาหกรรม 3% ขณะที่การผลิตไฟฟ้าปีนี้ คาดว่าจะเพิ่มขึ้น 4.3% ตามภาวะเศรษฐกิจที่คาดว่าจะมีการเติบโตระดับ 3.5-4% จากปีที่ผ่านมา มีการใช้ไฟฟ้า 167,882 กิกะวัตต์ชั่วโมง.
ยอดการใช้พลังงานเชิงพาณิชย์ ขั้นต้นปี 2557 คิดเป็นมูลค่าการใช้พลังงานขั้นสุดท้ายมีมูลค่ารวม 2,168,867 ล้านบาท เพิ่มขึ้นจากปี 2556 ประมาณ 39,644 ล้านบาท หรือเพิ่มขึ้น 1.9% ขณะที่มูลค่าการนำเข้าพลังงานปีที่ผ่านมาของประเทศไทย 
อารีพงศ์ ภู่ชอุ่ม,การใช้,พลังงาน,เชิงพาณิชย์,เพิ่มขึ้น,น้ำมัน,ก๊าซธรรมชาติ,ไฟฟ้า,โรงงาน